3 from Hell

3 from Hell er en amerikansk skrekkfilm fra 2019. Manus ble skrevet av Rob Zombie, som også var regissør. Dette var den tredje filmen i Firefly-trilogien, som begynte med House of 1000 Corpses (fra 2003) og hovedrollene spilles av Bill Moseley, Richard Brake, Rob Zombies kone Sheri Moon Zombie og Sid Haig. Ti år er gått siden hendelsene i filmen The Devil's Rejects fra 2005. Filmen ble sluppet i USA på DVD og Blu-ray den 15. oktober 2019.

Sammendrag 
Filmen åpner med en rekke nyhetsrapporter som dekker hendelsene i den forrige filmen. Gjennom disse nyhetene avsløres det at Baby, Otis og kaptein Spaulding på mirakuløst vis overlevde den tidligere skuddvekslingen med politiet. Rettssaken mot dem blir bredt dekket, og flere protester blir organisert som insisterer på trioens uskyld. Men alle tre blir funnet skyldige, og dømt til fengsel på livstid. Kaptein Spaulding får dødsstraff, og blir henrettet med en dødelig injeksjon. Otis sin halvbror, Winslow Foxworth «Foxy» Coltrane, ønsker å hjelpe Otis med å stikke av fra fengsel. I prosessen dreper han Rondo som også ble arrestert etter slutten av forrige film, og ble sendt til det samme fengsel som Otis.

Otis og Foxy planlegger også å frigjøre Baby fra fengsel. For å oppnå dette, kidnapper de familien og vennene til den ansatte i fengselet, Virgil Dallas Harper. Otis og Foxy krever at Harper hjelper Baby med å snike seg ut av fengsel, ellers kommer de til å drepe hele familien hans som de holder som gissel. Harper gjør som han får beskjed om. Otis og Foxy eliminerer deretter alle de løse trådene, og dreper gislene – i tillegg til Harper. De forsøker deretter å flykte til Mexico, men de blir gjenkjent. Rondos sønn,  Aquarius, får dermed tips om deres beliggenhet. Rondo og gjengen hans følger  etter dem, og dette fører til en rekke konfrontasjoner mellom dem.

Rolleliste 
 Bill Moseley som Otis B. Driftwood
 Sid Haig som kaptein Spaulding
 Richard Brake som Winslow Foxworth "Foxy" Coltrane
 Sheri Moon Zombie som Vera-Ellen "Baby" Firefly.
 Danny Trejo som Rondo
 Dee Wallace som Greta
 Daniel Roebuck som Morris Green
 Jeff Daniel Phillips som Virgil Dallas Harper.
 Pancho Moler som Sebastian
 Jackie S. Garcia som Princesa
 Austin Stoker som Earl Gibson
 Emilio Rivera som Aquarius
 Clint Howard som Mr. Baggy Britches.
 David Ury som Travis O‘Rourke
 Richard Edson som Carlos Perro
 Kevin Jackson som Gerard James
 Wade Williams som Buford Tuttle
 Sean Whalen som Burt Willie
 Richard Riehle som sheriff Wolf

Eksterne lenker 
 

Filmer fra 2019
Skrekkfilmer fra USA
Engelskspråklige filmer